10. ระบบการควบคุมและการตรวจสอบภายใน

  ปี 2550 เป็นอีกหนึ่งปีซึ่งบริษัทให้ความสำคัญเรื่องการกำกับดูแลกิจการที่ดี
  บริษัทได้ทำการสื่อสารกับผู้มีส่วนได้เสียอย่างชัดเจนในเรื่องการควบคุมภายในที่บริษัทกำหนดภายใต้กลยุทธ์ขององค์กรว่า
  บริษัทต้องการเป็นบรรษัทภิบาลและมีความสำนึกด้านสิ่งแวดล้อมต่อชุมชนที่บริษัทดำเนินงาน
  อันได้แก่ชุมชนในจังหวัดสระบุรี และรวมถึงสังคมประเทศไทย

  ความสำเร็จที่สำคัญด้านการพัฒนาการกำกับดูแลกิจการที่ดี และการควบคุมภายในของบริษัทในปี
  2550 ได้แก่

1.  การปรับมาตรฐานการควบคุมให้เทียบเท่ากับมาตรฐานของสากล

  ปูนซีเมนต์นครหลวงได้ดำเนินโครงการการจัดทำระบบควบคุมภายใน (เรียกโดยย่อว่าโครงการ
  ICS)
  โดยทำการสร้างและจัดทำรูปแบบขององค์ประกอบหลักสำหรับการควบคุมภายในที่เกี่ยวกับกิจกรรมทางธุรกิจของบริษัท
  โครงการนี้มุ่งเน้นด้านการเพิ่มความน่าเชื่อถือของการรายงานทางการเงิน
  เพิ่มความตระหนักในความเสี่ยงด้านการเงิน และพัฒนากระบวนการรายงานทางการเงินให้ดีขึ้น
  ดังนั้นบริษัทจึงมีความมั่นใจว่า
  การที่โครงการนี้ส่งเสริมให้บริษัทปฏิบัติตามข้อกำหนดของกฎหมายได้อย่างเข้มงวด
  จึงเป็นการช่วยเสริมสร้างชื่อเสียงของบริษัท ประกอบกับช่วยเพิ่มความมั่นใจให้กับผู้ลงทุน
  และเป็นการสนับสนุนการเจริญเติบโตระยะยาวให้แก่บริษัทอย่างยั่งยืน

2.  การจัดโครงสร้างองค์กรเพื่อสนับสนุนการกำกับดูแลที่ดี

  ธุรกิจผลิตปูนซีเมนต์
  เป็นธุรกิจที่เกี่ยวข้องกับกฎหมายและใบอนุญาตจำนวนมากจึงจำเป็นต้องจัดองค์กรที่สนับสนุนการตรวจสอบติดตามอย่างมีประสิทธิภาพ
  บริษัทมีสมาชิกคณะกรรมการตรวจสอบซึ่งเป็นผู้มากด้วยประสบการณ์ด้านการเงิน การบัญชี
  และความเชี่ยวชาญอื่น ๆ ในการทำธุรกิจ
  เป็นผู้ปฏิบัติหน้าที่ซึ่งได้รับมอบหมายตามกฎข้อบังคับของคณะกรรมการตรวจสอบ
  และมีผู้ตรวจสอบภายในซึ่งมีความเป็นอิสระ
  เป็นผู้รายงานการทำงานให้แก่คณะกรรมการตรวจสอบโดยตรง อีกทั้งหน่วยงานกำกับดูแล
  ซึ่งดูแลกิจการด้านกำกับดูแลของบริษัทและขึ้นตรงกับสำนักงานกรรมการผู้จัดการ
  ทำการรายงานผลการทำงานให้แก่คณะกรรมการตรวจสอบทราบอีกส่วนหนึ่งด้วย ทั้งนี้
  เพื่อให้คณะกรรมการตรวจสอบได้รับการสนับสนุนอย่างเต็มที่ในการสอบถามข้อมูลในระดับปฏิบัติการผ่านทางฝ่ายกำกับดูแลดังกล่าว
  นอกจากนี้สมาชิกคณะผู้บริหารหลายสายงานได้กำหนดให้มีผู้รับผิดชอบที่เกี่ยวกับการกำกับดูแลในโครงสร้างของสายงาน
  เพื่อให้บริษัทมีผู้กำกับดูแลในด้านต่าง ๆ
  อย่างครอบคลุมและตามความสามารถพิเศษของบุคลากรนั้น ๆ อาทิเช่น ด้านสิ่งแวดล้อม
  ด้านความปลอดภัย และด้านระเบียบข้อบังคับของกฎหมายเป็นต้น

3.  การเปิดเผยผลประโยชน์ทับซ้อนอย่างสม่ำเสมอ

  บริษัทได้จัดให้มีการเปิดเผยผลประโยชน์ทับซ้อนเพื่อเสริมสร้างการเป็นบรรษัทภิบาล
  ในเรื่องการหลีกเลี่ยงผลประโยชน์ทับซ้อนของบุคลากร กล่าวคือ
  บุคลากรทุกคนที่อยู่ภายใต้สายงานกรรมการผู้จัดการ
  และสายงานรองประธานบริหารอาวุโสด้านการเงินและการควบคุม
  จะเป็นผู้ที่มีหน้าที่เปิดเผยข้อมูลว่าตนมีผลประโยชน์ทับซ้อนกับผลประโยขน์ของบริษัทหรือไม่
  ส่วนสายงานอื่น หรือบริษัทในเครือทั้งหมด บุคลากรผู้ที่มีหน้าที่เปิดเผยข้อมูลผลประโยชน์ทับซ้อน
  คือบุคลากรระดับผู้จัดการทุกคน
  ที่ผ่านมาพบว่าบุคลากรที่ทำการเปิดเผยข้อมูลทุกคนมีความภาคภูมิใจที่บริษัทให้มีการเปิดเผยข้อมูลอย่างโปร่งใส
  และทุกคนให้ความร่วมมืออย่างดี
  และรายงานสรุปจากกิจกรรมนี้ได้มีการทบทวนโดยฝ่ายจัดการและคณะกรรมการตรวจสอบโดยมีวัตถุประสงค์เพื่อการตรวจสอบ
  ติดตาม และหานโยบายป้องกันต่อไป อย่างไรก็ตามในรายงานสรุปของปีที่ผ่านมา
  พบว่าไม่มีสมาชิกคณะผู้บริหารหรือผู้จัดการคนใดในบริษัทอนุมัติธุรกรรมที่ทำกับบริษัท
  หรือบริษัทในเครือ โดยเป็นการละเมิดนโยบายบริษัทเรื่องผลประโยชน์ทับซ้อนแต่อย่างใด

  คณะกรรมการตรวจสอบซึ่งประกอบด้วยกรรมการอิสระ
  ได้ให้ความเห็นว่าระบบควบคุมภายในของบริษัท
  มีความเพียงพอและเหมาะสมในการดำเนินกิจการ
  รายงานการกำกับดูแลกิจการของคณะกรรมการตรวจสอบได้แสดงไว้ในเอกสารแนบ 3